ฝาท่อแตกเป็นรูขนาดใหญ่พอที่ขาของคนจะตกลงไปได้เป็นอันตรายต่อคนเดินเท้า 

ถึงแม้จะเป็นฝาท่อของ ทศท แต่อยู่ในเขตปกครองของ กทม เขตบางพลัดที่ต้องคุ้มครองดูแลชีวิตความปลอดภัยแก่ผู้คนใน กทม หากไม่แก้ไขและมัวแต่โยนเรื่องไปมาโดยปัญหาไม่ถูกแก้อย่างรวดเร็ว หากเกิดเหตุแก่ผู้สัญจรทางเท้าจนได้รับความเสียหายแก่ทรัพย์สิน ร่างกายของเขา กทม ย่อมไม่อาจปฏิเสธและพ้นจากความรับผิดชอบไปได้ อย่าให้ความเสียหายต่อชีวิต ร่างกาย ทรัพย์สินเกิดขึ้นก่อนแล้วค่อยมาล้อมคอกทีหลัง 

การแก้ปัญหาควรหาทางปิดรูนี้เบื้องต้นให้มีความมั่นคงแข็งแรงแก่การสัญจร หรือเปลี่ยนฝาท่อใหม่ไปก่อนแล้วแจ้งให้ ทศท ดำเนินการเอาฝาท่อของ ทศท มาเปลี่ยนในภายหลังแล้วนำฝาท่อมาคืน กทม หาก ทศท ไม่ดำเนินการแก้ไขก็ต้องคิดค่าเสียหายแก่ ทศท ต่อไปเพื่อแสดงให้ ทศท เห็นว่า ทศท มีหน้าที่ต้องบำรุงรักษาทรัพย์สินของตัวเองเพื่อไม่ให้ทรัพย์สินนั้นเป็นอันตรายต่อผู้คนและสาธารณะ

หวังว่าผู้ว่าฯ กทม จะเป็นคุณชัชชาติแล้ว กทม จะเปลี่ยนไปในทางที่ดีขึ้น ไม่ใช่โยนปัญหาไปมาระหน่วยงานที่รับผิดชอบ เพราะเคยแจ้งไปเรื่องฝาท่อชำรุดไปหลายครั้งในไลน์นี้ และกรณีเป็นฝาท่อของ ทศท กสท ทาง กทม จะแจ้งแค่ว่าโยนเรื่องให้ ทศท หรือ กสท แล้วและปิดช่องทางทราบการแก้ไขปัญหาว่าดำเนินการไปถึงไหนแล้ว เมื่อไรปัญหาจะถูกแก้ไข ทั้งที่ ปชช จะต้องเสี่ยงกับการเดินผ่านจุดที่เป็นปัญหาอยู่ทุกวัน และเห็นว่าแจ้งเรื่องไปเป็นปีแล้วปัญหายังไม่ถูกแก้ไขเลย ซึ่งเป็นเรื่องไม่ถูกต้อง หน่วยงานที่รับผิดชอบไม่จำเป็นต้องมีหน่วยงานเดียว กทม ควรต้องหาวิธีแก้ปัญหาเชิงรุกที่ดีกว่านี้ 

โปรดจำไว้ว่าหน้าที่ของ กทม ต้องปกป้องดูแลชีวิต ทรัพย์สิน ความปลอดภัยแก่ผู้คนในเขตพื้นที่การปกครองของตน กทม สามารถใช้เหตุผลนี้ในการเข้าไปจัดการแก้ปัญหาได้ทุกอย่างด้วยความรวดเร็ว